మళ్లీ చక్రం తిప్పే వ్యూహంపాత వైభవం పునరుద్ధరణఎయిర్ ఇండియాపై టాటాలు ఆసక్తితో ఉన్నారా? తీవ్ర సంక్షోభంలో ఉన్న ఈ సంస్థలో మెజార్టీ వాటాలను తీసుకునేందుకు టాటా గ్రూప్ ఆసక్తితో ఉన్నట్టుగా వస్తున్న వార్తలు సంచలనం సృష్టిస్తున్నాయి. నిజంగానే టాటాలు ఎయిర్ ఇండియాలో మెజార్టీ వాటాలు తీసుకుంటే, కోల్పోయిన తమ పురావైభవ చిహ్నాన్ని మళ్లీ సొంతం చేసుకున్నట్టు అవుతుంది. దేశంలో పౌర విమానయాన పరిశ్రమకు నాంది పలికింది టాటాలే. వారు నిర్మించి అద్భుతంగా నిర్వహించిన సంస్థనే ప్రభుత్వం సొంతం చేసుకుని కొన్ని దశాబ్దాలపాటు నడిపి, తప్పుడు నిర్ణయాలతో  నష్టాలపాలు చేసింది. ఇప్పుడు అమ్మకానికి పెట్టింది. అమ్మితే కొనేవారు కూడా దిక్కులేని సంస్థ అంటూ స్వయంగా మంత్రులే ఈసడిస్తున్న నేపథ్యంలో ఎయిర్ ఇండియాను అప్పనంగా ఎవరికో కట్టబెట్టే ప్రయత్నాలు జరుగుతున్నాయన్న సందేహాలు పరిశ్రమవర్గాల్లో ఉన్నాయి. ఈ నేపథ్యంలో టాటా గ్రూప్ ఆసక్తి చూపిస్తోందన్న వార్తలు ఉత్కంఠ కలిగిస్తున్నాయి. వందకుపైగా కంపెనీలతో బహుముఖాలుగా విస్తరించిన టాటాలు విమానయాన రంగాన్ని ప్రైవేటీకరించిన తర్వాత కూడా చాలా సంవత్సరాలపాటు అందులోకి మళ్లీ అడుగుపెట్టలేదు. అడుగుపెట్టే ప్రయత్నం చేసినా, అవినీతిమయమైన అధికార యంత్రాంగం కారణంగా ఎదురైన చేదు అనుభవాలతో వెనక్కి తగ్గినట్టు రతన్ టాటా పలు సందర్భాల్లో చెప్పారు. గత రెండుమూడేళ్లలో మలేసియా ఎయిర్లైన్స్, సింగపూర్ ఎయిర్లైన్స్తో భాగస్వామ్యంలో ఎయిర్ ఆసియా, విస్తారా పేరుతో ఎయిర్లైన్స్ సర్వీసుల్లోకి అడుగుపెట్టింది. ఇప్పుడు ఎయిర్ ఇండియాను సొంతం చేసుకుంటే చరిత్ర వృత్తాన్ని టాటా గ్రూప్  పూర్తి చేసినట్టే. జెఆర్డి టాటా కలల పుత్రిక టాటా ఎయిర్లైన్స్ 1932లో ప్రారంభమైంది. లెజండరీ పారిశ్రామికవేత్త జెఆర్డి టాటా తొలి విమానాన్ని తానే స్వయంగా కరాచి, ముంబై మధ్య నడిపారు. 1946లో టాటా ఎయిర్లైన్స్ను ఎయిర్ ఇండియా పేరుతో పబ్లిక్ కంపెనీగా మార్చారు. జెఆర్డి కలల పుత్రికగా చెప్పే ఎయిర్ ఇండియా.. టాటాల నిర్వహణలో ప్రపంచంలోని అత్యుత్తమ ఎయిర్లైన్స్లో ఒకటిగా పేరుతెచ్చుకుంది. నిర్వహణలో ప్రతి చిన్న అంశంలోనూ,  ప్రయాణికులకు అందించే ఆహార పదార్ధాల నుంచి  కర్టెన్ల ఎంపిక వరకు జెఆర్డి కలుగజేసుకునేవారని అంటారు. 1953లో ప్రభుత్వం దీనిని జాతీయం చేయడంతో  జెఆర్డి కలలు కుప్పకూలాయి. కనీసం తమతో మాట కూడా చెప్పకుండా ప్రభుత్వం ఎయిర్ ఇండియాను జాతీయం చేయడంపై తీవ్ర అభ్యంతరం వ్యక్తం చేస్తూ జెఆర్డి లేఖ కూడా రాశారు. నిర్ణయం కంటే కూడా నిర్ణయం తీసుకున్న పద్ధతి తనను బాధించిందని ఆయన పేర్కొన్నారు. సంస్థను జాతీయం చేసినా చైర్మన్గా మాత్రం జెఆర్డినే కొనసాగాలని నెహ్రూ నిర్ణయించడంతో 1977 వరకు ఆయనే చైర్మన్గా ఉన్నారు. 1977లో మొరార్జీ ప్రభుత్వం ఆయన్ను చైర్మన్ పదవి నుంచి తప్పించింది.
malli chakram tippe vyuuhampaata vaibhavam punaruddharaneyir indiapai taataalu aasaktito unnara? teevra sankshobhamlo unna ee samsthalo mejarty vaataalanu teesukunenduku tata groop aasaktito unnattugaa vastunna vaartalu sanchalanam srushtistunnaayi. nijamgaane taataalu air indialo mejarty vaataalu teesukunte, kolpoina tama puravaibhava chihnanni malli sontam chesukunnattu avutundi. desamlo poura vimaanayaana parisramaku naandi palikindi tatale. vaaru nirminchi adbhutamgaa nirvahinchina samsthane prabhutvam sontam chesukuni konni dasaabdaalapaatu nadipi, tappudu nirnayaalato  nashtaalapaalu chesindi. ippudu ammakaniki pettindi. ammithe konevaaru kuudaa dikkuleni samstha antuu swayamgaa mantrule eesadistunna nepathyamlo air indianu appanamgaa evariko kattabette prayatnaalu jarugutunnayanna sandehaalu parisramavargaallo unnaayi. ee nepathyamlo tata groop aasakti chupistondanna vaartalu utkanta kaligistunnaayi. vandakupaigaa companylatho bahumukhaalugaa vistarinchina taataalu vimaanayaana rangaanni praiveteekarinchina tarvaata kuudaa chala samvatsaraalapaatu anduloki malli adugupettaledu. adugupette prayatnam chesina, avineetimayamaina adhikara yantraangam kaaranamgaa eduraina chedu anubhavaalato venakki tagginattu rathan tata palu sandarbhaallo cheppaaru. gatha rendumoodellalo malesia airlines, singapur airlinsto bhagaswamyamlo air asia, vistara paerutho airlines sarveesulloki adugupettindi. ippudu air indianu sontam chesukunte charitra vruttaanni tata groop  puurti chesinatte. jrd tata kalala putrika tata airlines 1932loo praarambhamaindi. legendery paarisraamikavetta jrd tata toli vimaanaanni taane swayamgaa karachi, mumbai madhya nadipaaru. 1946loo tata airlinesnu air india paerutho pablic kampeneegaa maarchaaru. jrd kalala putrikagaa cheppe air india.. tatala nirvahanalo prapanchamloni atyuttama airlineslo okatigaa perutechukundi. nirvahanalo prati chinna amsamloonuu,  prayaanikulaku andinche aahaara padaardhaala nunchi  kartenla empika varaku jrd kalugajesukunevarani antaaru. 1953loo prabhutvam deenini jaateeyam cheyadamtho  jrd kalalu kuppakulayi. kaneesam tamatho maata kuudaa cheppakunda prabhutvam air indianu jaateeyam cheyadampai teevra abhyantaram vyaktam chestu jrd lekha kuudaa raasaaru. nirnayam kante kuudaa nirnayam teesukunna paddhati tananu baadhinchindani aayana perkonnaru. samsthanu jaateeyam chesina chairmanga maatram jrdnine konasaagaalani nehroo nirnayinchadamto 1977 varaku aayane chairmanga unnaaru. 1977loo morarji prabhutvam aayannu chairman padavi nunchi tappinchindi.